26.4.2023
MT
Il-Ġurnal Uffiċjali tal-Unjoni Ewropea
L 111/5
L-Istati Membri diġà huma meħtieġa jirrapportaw informazzjoni fil-qosor dwar it-trasferimenti konklużi f’konformità mar-Regolament ta’ Implimentazzjoni tal-Kummissjoni (UE) 2020/1208 (13).
Wara l-kompilazzjoni mill-Kummissjoni, l-informazzjoni fil-qosor ipprovduta ssir disponibbli fi żmien tliet xhur mill-wasla tar-rapporti mill-Istati Membri, f’forma elettronika, li tipprovdi l-firxa ta’ prezzijiet imħallsa għal kull tranżazzjoni talallokazzjoni annwali tal-emissjonijiet.
Barra minn hekk, fiż-żewġ perjodi bejn il-pubblikazzjoni tal-atti ta’ implimentazzjoni msemmija fl-Artikolu 38(4) tar-Regolament (UE) 2018/1999 u l-bidu tal-proċedura ta’ kontroll tal-konformità, l-Istati Membri jistgħu jirrapportaw lill-Kummissjoni fil-15-il jum ta’ kull xahar dwar it-trasferimenti konklużi.
Barra minn hekk, sabiex jiġi ffaċilitat l-iskambju ta’ informazzjoni dwar it-trasferimenti maħsuba, l-Istati Membri huma mistiedna jaġġornaw kontinwament l-informazzjoni rilevanti.
L-informazzjoni fil-qosor riċevuta tiġi kkompilata mill-Kummissjoni u ssir disponibbli fil-ħin f’forma elettronika.
Sabiex tittejjeb it-trasparenza, qabel kwalunkwe trasferiment effettiv, l-Istati Membri jenħtieġ li jinfurmaw lill-Kumitat dwar it-Tibdil fil-Klima stabbilit bir-Regolament (UE) 2018/1999 bl-intenzjoni tagħhom li jipproċedu bi trasferiment ta’ parti mill-allokazzjoni annwali tal-emissjonijiet tagħhom għal sena partikolari.
Huwa għalhekk xieraq li r-Regolament (UE) 2018/1999 jiġi emendat.
(19)
Għal ċerti Stati Membri, huwa possibbli li titqies il-kanċellazzjoni ta’ kwantità limitata ta’ kwoti tal-emissjonijiet tal-EU ETS għall-finijiet ta’ konformità mar-Regolament (UE) 2018/842 (il-“flessibbiltà tal-EU ETS”).
Minn dawk l-Istati Membri li huma eliġibbli, tnejn ma għamlux użu mill-flessibbiltà tal-EU ETS u wieħed ma għamilx użu sħiħ minnha.
Fid-dawl taż-żieda fil-livell ta’ ambizzjoni stabbilit b’dan ir-Regolament, jenħtieġ li dawk l-Istati Membri jingħataw opportunità ġdida biex jagħmlu użu jew użu ulterjuri ta’ dik il-flessibbiltà.
Huwa għalhekk xieraq li tiġi stabbilita skadenza ġdida li permezz tagħha jkun possibbli għal dawk l-Istati Membri biex jinnotifikaw lillKummissjoni bl-intenzjoni li jagħmlu użu jew użu ulterjuri ta’ dik il-flessibbiltà.
Barra minn hekk, minħabba l-istruttura partikolari tal-ekonomija ta’ Malta, il-mira nazzjonali għat-tnaqqis tal-emissjonijiet ta’ gassijiet serra ta’ dak l-Istat Membru abbażi tal-prodott domestiku gross per capita hija ferm ogħla mill-potenzjal ta’ tnaqqis kosteffettiv tiegħu.
Għalhekk huwa xieraq li jiżdied l-aċċess ta’ Malta għal dik il-flessibbiltà, mingħajr ma tiġi kompromessa l-mira tal-Unjoni għat-tnaqqis tal-emissjonijiet ta’ gassijiet serra għall-2030.
(20)
Minbarra l-flessibbiltà tal-EU ETS, huwa possibbli li titqies kwantità limitata ta’ assorbimenti netti u emissjonijiet netti mil-LULUCF għall-konformità tal-Istati Membri skont ir-Regolament (UE) 2018/842 (il-“flessibbiltà talLULUCF”).
Sabiex jiġi żgurat li huma skjerati biżżejjed sforzi ta’ mitigazzjoni sal-2030, huwa xieraq li l-użu talflessibbiltà tal-LULUCF jiġi limitat billi l-użu tal-flessibbiltà tal-LULUCF jiġi sseparat f’żewġ perjodi ta’ żmien separati, kull wieħed limitat b’limitu li jikkorrispondi għal nofs l-ammont massimu tal-assorbimenti netti totali stabbiliti fl-Anness III tar-Regolament (UE) 2018/842.
Huwa xieraq ukoll li t-titolu ta’ dak l-Anness ikun konformi mar- Regolament (UE) 2018/841 wara l-emendar tiegħu mwettaq mir-Regolament Delegat tal-Kummissjoni (UE) 2021/268 (14).
B’konsegwenza ta’ dan, ma għadx hemm il-ħtieġa li r-Regolament (UE) 2018/842 jagħti s-setgħa lill-Kummissjoni tadotta atti delegati biex temenda t-titolu tal-Anness III tagħha.
Għalhekk, jenħtieġ li l-Artikolu 7(2) tar-Regolament (UE) 2018/842 jitħassar.
(21)
Meta l-Kummissjoni ssib li Stat Membru ma jkunx qed jagħmel biżżejjed progress biex jilħaq il-livelli annwali talemissjonijiet tiegħu skont ir-Regolament (UE) 2018/842, jenħtieġ li l-mekkaniżmi ta’ azzjoni korrettiva skont dak ir-Regolament jissaħħu sabiex jippermettu azzjoni rapida u effettiva.
Huwa għalhekk xieraq li jiġu riveduti r-rekwiżiti li japplikaw għall-pjanijiet ta’ azzjoni korrettiva li jridu jiġu ppreżentati lill-Kummissjoni mill-Istati Membri f’każ ta’ nuqqas ta’ progress suffiċjenti.
(22)
L-Unjoni u l-Istati Membri huma partijiet għall-Konvenzjoni tal-Kummissjoni Ekonomika għall-Ewropa tanNazzjonijiet Uniti dwar l-aċċess għall-informazzjoni, il-parteċipazzjoni tal-pubbliku fit-teħid ta’ deċiżjonijiet u l-aċċess għall-ġustizzja fi kwistjonijiet ambjentali (15) (il-“Konvenzjoni ta’ Aarhus”).
L-iskrutinju pubbliku u l-aċċess għall-ġustizzja huma elementi essenzjali mill-valuri demokratiċi tal-Unjoni u għodod biex jiġi ssalvagwardjat l-istat tad-dritt.
(13) Ir-Regolament ta’ Implimentazzjoni tal-Kummissjoni (UE) 2020/1208 tas-7 ta’ Awwissu 2020 dwar l-istruttura, il-format u l-proċessi tal-preżentazzjoni u r-rieżami tal-informazzjoni rrappurtata mill-Istati Membri skont ir-Regolament (UE) 2018/1999 tal-Parlament Ewropew u tal-Kunsill u li jħassar ir-Regolament ta’ Implimentazzjoni tal-Kummissjoni (UE) Nru 749/2014 (ĠU L 278, 26.8.2020, p. 1).
(14) Ir-Regolament Delegat tal-Kummissjoni (UE) 2021/268 tat-28 ta’ Ottubru 2020 li jemenda l-Anness IV tar-Regolament (UE) 2018/841 tal-Parlament Ewropew u tal-Kunsill fir-rigward tal-livelli ta’ referenza għall-foresti li jeħtieġ jiġu applikati mill-Istati Membri għall-perjodu 2021-2025 (ĠU L 60, 22.2.2021, p. 21).
(15) ĠU L 124, 17.5.2005, p. 4.